Orbayu, esi foi’l nome que-y quiximos poner mio hermana y yo al nuesu perru.
Quiciabes porque como diba ser unu más de familia teníemos que nomalu coles pallabres llariegues, quiciabes perque entamábemos a dixebrar ente l’asturianu y el castellán.
Orbayu yera un Setter Irlandés d’un añín escasu. Qu’atoparen los de la proteutora d’animales cerca Xuancabritu. Namás nun día de tormenta en mediu la carretera de La Güeria.
Los de la proteutora dixéron-y al nuesu pá:
#000006
– Ye un setter irlandés, que son perros mui activos nun sirven pa tenelos zarraos nun pisu, necesiten xugar, enredar, blincar... Por eso suel ser una raza perros que se suela encamentar muncho a les families con neñinos pequeños que viven en pueblos.
#000007